Уфа (лей)

Уфа́ (), ("Уфи́мка, Караиде́ль)" ( Раужо лей (ютавтомасо) — лей Уралсо ды Предуралсо, Челябань ёнкс, Свердловонь ёнкс, Башкортостансо. Витьёнонь ды сех покш Ашо леенть (Равонь чудемасо) сянлглей.
Географиясь.
Кувалмозо: 918 вп, покшолмазо: 53,1 тёж. вп².
Ушоды чудеме Уфань эрькестэ 5 вп пелеве-чивалгома ёно Карабаш ошсто. Верьгачудемасо Уфась пандонь ды пельспандой лей, чуди теине лашмова аволь сэрей пандонь юткова, улить поровт. Ай леенть прамонть алце, леесь тееви пельспандонь. Алце Караидель веленть эйстэ уходови Павловонь веденьпурнавкс, конань кувалмозо 100 вайгельпеть. Павловонь ГЭС-энь алдо лесь пешксэведень, домкав ды эрезясто чудиця. Чудимасонть ламо карст (невтема: Араслановонь карстонь пакся, Шемахинэнь карстонь пакся ды лия.).
П. И. Рычков эсинзэ книганзо «Топография Оренбургская» (229 лоп.) сёрмадыль:
Уфа, лись Уралонь пандтнестэ Сибирэнь кисэ, Башкирэнь Купаканонь ды Каратабынонь волостнесэ, Кара Ташъ урочишасо, кона ютавтови Раужо кев...
Куншкаиень ведень ютавтовксось: 388 м³/с, сех ламо: 3740 м³/с, сех аламо: 55 м³/с. Кельми ожоковонь прядомсто — ацамковонь ушодомсто, панжови чадыковсто — панжиковонь ушодомсто. Ярсамозо ловонь.
Сянглеензэ.
"(вп прамостонть )"
"(невтезь лейтне конататнень кувалмось &gt;50 вп)"
Туризма.
Уфа — пек вечкевиксэв тарка ведень турзмас. Леесь чуди мазыйсэ мазыв таркава. Арасланова веленть вакссо ули Челябань ёнксонь башка кородома пертьпельксэнь тарка, «Уфа леень тарка Тимофеень ды Зайкинэнь кевтнень юткова» гидрологиянь пертьпельксэнь тешкстарка .
Лезень саема.
Лейсэнть — Павловонь ГЭС. Истяжо теезь покшт веденьпурнавкст Долгобродонь, Нязепетровонь ды Верце-Араслановонь. Ведесь келейстэ саить лезэ, Нязепетровонь пурнавкстонть ведесь максы ведь Екатеринбург ошонтень, Долгобродонь ведьпурнавксось — Челябинск ошонтень, Копейск оонтень, Кыштым ошонтень.
Леесь веньчень якома Усть-Аяз веленть эйстэ прамонть вид (Ашо лей).
Леенть лангсо аштить: Нязепетровск ош, Белянка веле, Шемаха веле, Арасланово веле, Красноуфимск ош, Сарана, Саргая, Новомуллакаево, Караидель веле, Павловка, Чандар. Леенть прамосонть ашти Башкортостанонь прявтош, Уфа ош.
Эсь лемезэ.
Уфа леенть лемесь теевсь Уфань путоманзо мейле. Сонзэ лемезэ ульнесь Караидель ( ().
Зярдо Ашо леесь ды Уфа леень вейс прыть неяви ашо ды чопода чудематне. Вана мезе ёвтни теде ёвкс:
Умонь шкасто эрясь Урал сэрейломань, ды ульнесть сонзж кавто покш тейтерензэ. Сеетьстэ пелькстасть, кие карми покшокс. Сестэ Урал арсезевсь нолдамост тейтертнень олячис, ды мейле теде мейле арсемс кие покшось. Сон панжинде гранитэнь ортатьнень, ды тейтерензэ сыргасть ниле пев модава. А тетясь виест ды нежетьксэст онкстни: ёрты гранитэнь кев пандо эли путы чейбуло кист молема таркава. Ды неи тетясь: се, кона чии лембеёнов, кармась аволь инев ды кемекс, ансяк седеезэ ашолгадсь, эсь мазычинсэ весинь орожиизь. Омбоцесь кармась кежеекс, эсь мелев - пандо пряс кайсевиця, равжолгадсь веси, ды чудеманзо теевсь якшамот.
Кузеев Р.Г., максы невтемат Камаловонь А.А. лангс, тешксты Уфа лемесь саеви "upe" (лей), кона вастневи балтонь кельтнесэ.
А. К. Матвеев тешксты, леенть лемесь —иранонь юр мато, саеви "*"aп" "(вант ) ведь. Гидронимесь теевсь неень шкань "п → ф" ютавтомастонть, кона вастневи, невтема, осетинэнь кельсэ. "о → у" тееньгавтомась саевсь тюрконь кортамостонть. Истямо лемесь максть иранонокелень раськеть, конат эрясть Лембеёнкс Уралсо
Башкортостансо леенть лемдить Уфимка, Свердловонь ды Челябань ёнкстнэсэ – Уфа леекс. Башкиртнэ ды татартнэ мерить леентень Караидель.